Document ID: 32013D0401

ODLUKA POLITIČKOG I SIGURNOSNOG ODBORA EUCAP SAHEL NIGER/1/2013
od 23. srpnja 2013.
o produljenju mandata voditelja misije ZSOP-a Europske unije u Nigeru (EUCAP SAHEL Niger)
(2013/401/ZVSP)
POLITIČKI I SIGURNOSNI ODBOR,
uzimajući u obzir Ugovor o Europskoj uniji, a posebno njegov članak 38. treći stavak,
uzimajući u obzir Odluku Vijeća 2012/392/ZVSP od 16. srpnja 2012. o misiji ZSOP-a Europske unije u Nigeru (EUCAP SAHEL Niger) (1),
budući da:
(1)
Na temelju članka 9. stavku 1. Odluke Vijeća 2012/392/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi važne odluke za potrebe izvršavanja političke kontrole i strateškog usmjeravanja misije ZVSP-a Europske unije u Nigeru (EUCAP SAHEL Niger), uključujući odluku o imenovanju voditelja misije.
(2)
PSO je 17. srpnja 2012. donio odluku EUCAP SAHEL Niger/1/2012 (2) o imenovanju generala Francisca ESPONISE NAVASA voditeljem misije EUCAP SAHEL Niger od 17. srpnja 2012. do 16. srpnja 2013.
(3)
Vijeće je 9. srpnja 2013. donijelo Odluku 2013/368/CFSP (3) o produljenju razdoblja pokrivenog financijskim referentnim iznosom za EUCAP SAHEL Niger do 31. listopada 2013.
(4)
Visoki predstavnik Unije za vanjske poslove i sigurnosnu politiku je 12. srpnja 2013. predložio produljenje mandata generala Francisca ESPINOSE NAVASA kao voditelja misije EUCAP SAHEL Niger od 17. srpnja 2013. do 31. listopada 2013.,
DONIJELO JE OVU ODLUKU:
Članak 1.
Mandat generala Francisca ESPINOSE NAVASA kao voditelja misije EUCAP SAHEL Niger ovime se produljuje do 31. listopada 2013.
Članak 2.
Ova Odluka stupa na snagu na dan donošenja.
Primjenjuje se od 17. srpnja 2013.
Sastavljeno u Bruxellesu 23. srpnja 2013.

Labels: 18
15